cyanic-selkie/wikianc huggingface dataset:
समुद्र विज्ञानी
भूगर्भीय समुद्र विज्ञान
भूगर्भीय (जियोलॉजिकल) और भूभौतिकीय (जियोफिजिकल) समुद्र विज्ञानी समुद्र के सतह की वास्तविक स्थिति का पता लगाते हैं। समुद्र की तलहटी में पाए जाने वाले खनिजों की जानकारी भी इसी के सहारे जानी जाती है। यही लोग पता लगाते हैं कि समुद्र की भीतरी चट्टानें किस तरह और कितने समय के अंतराल में बनी हैं।
बिन्दकी
अन्य विवरण
बिन्दकी क्षेत्र में मोर, कबूतर,फाख्ता,नीलकंठ,बगुला,सफेद बगुला,कौआ,कोयल,गौरैया,बया,कठफोड़वा,गरुण/चील्ह,गिद,मैना,उल्लू,तोता,मुर्गा,बाज,राम चिरैया, मुर्गी,खंजन,हुदहुद,टिटिहरी,तीतर,बटेर आदि पक्षी पाये जाते हैं। तहसील बिंदकी मुख्यालय से ईशापुर की दूरी सड़क मार्ग से १३ किलोमीटर की है। यहां पहुँचने के कई मार्ग हैं किंतु ललौली मार्ग बाँदा रोड में भवानीपुर के पास से नेवाजीपुर रजबहा/माइनर की पटरी पर बने डीघ सम्पर्क मार्ग से गुलाबपुर,घेरवा व डीघ होते हुए आसानी से पहुँचा जा सकता है। यहाँ का प्राकृतिक सौंदर्य व पशु- पक्षी शांति व आनंद प्रदान कर पाने में सक्षम है। बिन्दकी से करीब सात किमी की दूरी पर स्थित ग्राम गुलाबपुर जो कि कोरवा का मजरा है, यहां होली के अवसर पर दो दिन होने वाला ड्रामा काफी फेमस है। इस गांव में परिषदीय प्राइमरी स्कूल है। इस गांव की सामाजिक समरसता बेजोड़ है। इस ग्राम के गंगासागर पटेल व अमर नाथ सिंह सबसे उम्रदराज ब्यक्ति हैं। गुलाबपुर के काफी लोग सरकारी व प्राइवेट जाब में हैं, जो कि पुलिस, सहकारिता, राजस्व, शिक्षा, रेलवे, थल सेना, वायु सेना, नैवी, ग्राम्य विकास, आयकर, सीएजी आदि विभागों में कार्यरत हैं। यहां पर एक प्राचीन मंदिर है व भीम राव अम्बेडकर की मूर्ति भी स्थापित है। पूरे गांव का बिधुतीकरण हो चुका है। गांव में पांच कुयें व एक तालाब है परन्तु वाटर लेवल काफी नीचे चले जाने के कारण कुओंं में पानी नहीं है तथा घरों में पानी के लिये समरसेबल का प्रयोग होता है। पूरे गांव में खड़ंजा व आरसीसी रोड है। सिंचाई का कार्य ट्यूबवेल व नेवाजीपुर माइनर से होता है। करीब दो दर्जन ट्यूबवेल व एक दर्जन ट्रैक्टर हैं। कृषि व पशुपालन यहां के मुख्य ब्यवसाय हैं। पशुओं में भैंस,गाय व बकरी प्रमुख हैं। फसलों में गेहूं,धान,गन्ना,आलू,अरहर,सरसों,ज्वार,चना आदि प्रमुख हैं। गुलाबपुर में काफी बाग भी हैंं जिसमें आम,महुआ, नीम, यूकेलिप्टटस, सागौन, कटहल, नीबू, बांस, अमरुद, कैथा मुख्य रुप से पाये जाते हैं।
समुद्र विज्ञानी
भौतिक समुद्र विज्ञान
यह समुद्र और महासागर के अध्ययन की विधा है। भौतिक समुद्र विज्ञानी, तापमान, लहरों की गति व चाल, ज्वार, घनत्व और धारा का पता लगाते हैं। यह ऐसा कार्यक्षेत्र है जहां समुद्र, मौसम और जलवायु तीनों का जुड़ाव होता है।
समुद्री जीव विज्ञान
यह एक ऐसा क्षेत्र है जहां समुद्री वातावरण का अध्ययन किया जाता है। ये समुद्र से प्राप्त होने वाले पदार्थो जैसे जहाज के टुकड़े, कब्रें, इमारतें, औजार और मिट्टी के पात्रों का अध्ययन भी करते हैं। इस क्षेत्र में काम करने वालों की पुरातत्व (आर्कियोलॉजी) या नृविज्ञान (एंथ्रोपोलॉजी) की पृष्ठभूमि होना आवश्यक है। इस शाखा का मूल काम महासागर और तटीय संसाधनों का सही उपयोग करना है।
व्यक्तित्व संबंधी
इस काम को करने के लिए समुद्र में लंबा वक्त गुजारना पड़ सकता है। इसके लिए मानसिक स्तर पर मजबूती की जरूरत होती है। महासागरों के बारे में जानने और नया खोजने की उत्सुकता, सी वर्दीनेस (ओशन सिकनेस न होना), शारीरिक क्षमता, सहनशीलता, अकेलेपन और बोरियत के बीच मानसिक संबल बनाए रखना, टीम में काम करने के लिए सही माहौल बनाए रखना आवश्यक है। इन सबके अलावा तैराकी और ग़ोताख़ोरी में प्रशिक्षित होना यहां की प्राथमिक योग्यताओं में शामिल है।
रोजगार के अवसर
समुद्र विज्ञानी निजी, सार्वजनिक और कई सरकारी संस्थानों में वैज्ञानिक, इंजीनियर या तकनीशियन के रूप में नौकरी पा सकते हैं। सरकार से जुड़े भारतीय भूगर्भीय सर्वेक्षण विभाग (जियोलॉजिकल सर्वे ऑफ इंडिया), मेटिरियोलॉजिकल सर्वे ऑफ इंडिया और समुद्र विज्ञान विभाग (डिपार्टमेंट ऑफ ओशनोग्राफी) में विविध संभावनाएं मौजूद हैं। निजी क्षेत्र से जुड़ी कंपनियों, सागरीय उद्योग (मरीन इंडस्ट्री) या इस क्षेत्र से जुड़ी शोध संबंधी संस्थाओं में भी रोजगार के अवसर होते हैं।
पारिश्रमिक
स्नातकोत्तर के बाद इस क्षेत्र में शुरुआत करने पर सरकारी क्षेत्र में 6-8 हजार रुपए प्रतिमाह वेतन मिलता है, जबकि निजी क्षेत्र में यह थोड़ा ज्यादा हो सकता है। पीएचडी डिग्रीधारियों के लिए यहां 10-12 हजार रुपए से शुरुआत हो सकती है।
कोर्स कराने वाले संस्थान
आईआईटी, मद्रास मुंबई इंस्टीट्यूट ऑफ टेक्नोलॉजी, मुंबई कोचीन यूनिवर्सिटी ऑफ साइंस एंड टेक्नोलॉजी, कोचीन अन्नामलई यूनिवर्सिटी, चिदंबरम, तमिलनाडु बेरहामपुर यूनिवर्सिटी, बेरहामपुर, उड़ीसा
मोहम्मदपुर टांडा,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
थेवर जयंती
थेवर जयंती 30 अक्टूबर को पसुम्पोन मुथुरामलिंगम थेवर के जन्मदिन का वार्षिक स्मरणोत्सव है। यह तमिलनाडु के दक्षिणी जिलों में थेवर समुदाय द्वारा भव्य तरीके से मनाया जाता है। हालांकि यह आधिकारिक सार्वजनिक अवकाश नहीं है, लेकिन इस दिन क्षेत्र के कई स्कूल और व्यवसाय बंद रहते हैं।
शंकरबंड (कर्नूलु)
शंकरबंड (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मिर्ज़ा हादी बेग़
मिर्जा हादी बेग ; उर्दू (مرزا ہادی بیگ); का जन्म १५३५ में हुआ था। वे समरकंद, उज्बेकिस्तान से भारत आये थे। वे भारत में काजी(इस्लामी न्यायाधीश) थे। वे इस्लाम के अहमदिया फिरके के संस्थापक, मिर्जा गुलाम अहमद ; उर्दू (مرزا غلام احمد); के वंशज थे। वे सुन्नी इस्लाम के मानने वाले थे । वे मुगल साम्राज्य के संस्थापक और उसके पहले सम्राट बाबर के दूर के रिश्तेदार थे, मगर वे तुर्क नहीं थे।
जजाऊ का युद्ध
औरंगजेब की मृत्यु 1707 ई० में दक्कन के अहमदनगर में हुई परन्तु मृत्यु पूर्व उसने अपनी वसीयत में अपने तीन जीवित पुत्रों में साम्राज्य के विभाजन का प्रबन्ध कर दिया था। वसीयत के अनुसार औरंगजेब के शव को औरंगाबाद से दस मील उत्तर-पश्चिम में खुल्दाबाद ले जाया गया जहाँ शेख जैनुद्दीन की मजार के निकट उसे दफनाया गया। इसके उपरान्त उसके पुत्रों में उत्तराधिकार के लिये राजनीतिक एवं कूटनीतिक प्रक्रिया आरम्भ हो गयी। वसीयत के अनुसार, सबसे बड़े पुत्र शहजादा मुअज्जम (जिसे 'शाह आलम की उपाधि प्रदान की थी) को 12 सूबे दिए जाने थे। मुहम्मद आजम को दकन के प्रान्त, गुजरात एवं आगरा तथा छोटे पुत्र कामबख्श को हैदराबाद तथा बीजापुर की सूबेदारी प्रदान की जानीथी। औरंगजेब की मृत्यु के समय शाहआलम जमरूद में, आजम अहमदनगर में, तथा कामबख्श बीजापुर में था। शहजादा मुअज्जम को जब जमरूद में औरंगजेब की मृत्यु की सूचना मिली तो अपने बड़े पुत्र मुइजुद्दीन को लाहौर पहुंचने का आदेश दिया और स्वयं लाहौर के निकट पुल-ए-शाह नामक स्थान पर बहादुरशाह के नाम से 22 अप्रैल, 1707 को अपना राज्याभिषेक करवाया। लाहौर में ही उसने दरबार लगाकर पदों का वितरण किया तथा सिक्के ढलवाये और धार्मिक जनमत को दृष्टिगत रखते हुए सूफी संत शेख अबुल हसन की दरगाह पर जाकर श्रद्धा व्यक्त की। कालान्तर में दिल्ली पहुँचने पर शेख निजामुद्दीन औलिया की दरगाह पर जियारत की तथा अपने सैनिक शक्ति को बढ़ाया। इतना सब कुछ होने तक उसके छोटे पुत्र अजीमुद्दीन ने आगरा पर अधिकार जमा लिया था। बहादुरशाह ने उसकी सहायता हेतु मुनीम खाँ को तुरन्त रवाना किया और स्वयं मथुरा होते हुए आगरा पहुँचा जहाँ उसने सम्पूर्ण राजकोष हस्तगत कर लिया। यहीं पर तत्कालीन जाट शासक चुणामण बहादुरशाह से आकर मिल गया तथा मुहम्मद आजम के कई अन्य विश्वस्त सरदार भी बहादुरशाह की संभावित विजय को देखते हुए उससे मिल गये।
जजाऊ का युद्ध (18 जून, 1707 ) - मुहम्मद मुअज्जम ( बहादुरशाह) ने यद्यपि युद्ध टालने की तमाम कोशिश की तथापि परिस्थितियों ने युद्ध अवश्यम्भावी बना दिया। इसी क्रम में बहादुरशाह ने एक पत्र द्वारा जब आजम को वसीयत के अनुसार साम्राज्य विभाजन की बात कही तो आजम भड़क उठा और कहा कि बहादुरशाह जैसे वयस्क के लिए ऐसे बुद्धिहीन विचार अशोभनीय हैं। दुनिया शेख सादी के उस कथन से परिचित है कि “एक चादर के नीचे दस संन्यासी तो रह सकते हैं। किन्तु एक साम्राज्य में दो बादशाह कदापि नहीं" बहादुरशाह का यह प्रस्ताव भिखारियों जैसा है, बादशाहों के जैसा नहीं।
वास्तव में मुगलों के अघोषित उत्तराधिकार की समस्या इतनी वीभत्स हो चुकी थी कि बिना तलवार के फैसले संभव नहीं थे। युद्ध ही मात्र एक विकल्प था। आगरा से 12 मील दूर 'जजाऊ' नामक स्थान पर दोनों सेनायें आमने-सामने हुई। आजम के पुत्र वेदारबख्त का युद्ध के आरम्भ में मारा जाना युद्ध को बहादुरशाह की तरफ मोड़ दिया। इस बीच जुल्फिकार खाँ ने जब आजम को युद्ध से हटने और शक्ति एकत्र करने के लिए कहा तो आजभ ने उससे कहा कि उसे उसके परामर्श की आवश्यकता नहीं है। इस बात से नाराज जुल्फिकार खाँ जोमें आजम का साथ छोड़कर चला गया तथा उसके जाते ही आजम के अन्य सहयोगी भा क्रमशः युद्ध स्थल से उसका साथ छोड़ जाते हैं। अन्त में आजम अपने कुछ सैनिकों सहित युद्ध युद्ध क्षेत्र में ही मारा जाता है। सायंकाल में जब आजम का कटा हुआ सिर बहादुरशाह के समक्ष प्रस्तुत किया जाता है तो वह इस कार्य की निन्दा करता है और चिल्ला-चिल्ला कर रोता है। बहादुरशाह शान्त होने पर आजम तथा उसके पुत्रों के शव को राजकीय सम्मान के साथ चन्दन के ताबूत में रखकर आगरा से दिल्ली ले जाने और हमायूँ के मकबरे में दफन करने की आज्ञा देता है।
कामबख्श ने स्वयं को बीजापुर में ही भारत का सम्राट घोषित किया एवं आजम ने दक्षिण में अपने को बादशाह घोषित किया और वहाँ से आगरा के जजाऊ नामक स्थान पर पहुँचा परन्तु तब तक बहादुरशाह की आज्ञा से उसके पुत्र अजीम-उस-शान ने आगरा पर अधिकार कर लिया था।
द एडवेंचर्स ऑफ तेनाली रमन
द एडवेंचर्स ऑफ़ तेनाली रामा 14 जून 2003 को कार्टून नेटवर्क पर प्रीमियर होने वाली एक भारतीय एनिमेटेड टेलीविजन श्रृंखला है। यह भारतीय लोककथाओं के सबसे लोकप्रिय और सबसे ज्यादा पसंद किए जाने वाले पात्रों में से एक पर आधारित थी।  तूनज़ एनिमेशन स्टूडियो द्वारा इसका निर्माण किया गया था।  भारत में कार्टून नेटवर्क पर हर शनिवार और रविवार को प्रसारित होने वाली श्रृंखला "गेट रेडी फॉर द रामा इफेक्ट" के साथ प्रचारित.
द एडवेंचर्स ऑफ तेनाली राम  पहली भारतीय एनिमेटेड टेलीविजन श्रृंखला है. यह कार्टून नेटवर्क पर अंग्रेजी और हिंदी भाषाओं में उपलब्ध था. उसके कुछ समय बाद, इसे तमिल (कार्टून नेटवर्क के लिए मूल डब) में उपलब्ध कराया गया। इसे तमिल में एक बार फिर से प्रसारित किया गया जब इसे चुटी टीवी पर प्रसारित किया गया और क्रमशः चिंटू टीवी के लिए कन्नड़ में भी डब किया गया।
तेनाली राम भारत के लिए कार्टून नेटवर्क की स्थानीयकरण रणनीति का एक हिस्सा है। यह नेटवर्क द्वारा अधिग्रहित चौथी भारतीय निर्मित एनिमेटेड श्रृंखला थी. इस तरह की भारत-केंद्रित एनिमेटेड श्रृंखला, इयान डायमंड, वरिष्ठ उपाध्यक्ष और महाप्रबंधक, टर्नर एंटरटेनमेंट नेटवर्क्स एशिया को प्राप्त करने के कारणों के बारे में बात करते हुए, एशिया ने कहा, "भारतीय कहानी-आधारित विरासत पर आधारित सामग्री प्रदान करना। हमारे भारतीय दर्शकों के लिए नेटवर्क को प्रासंगिक बनाने के लिए अपने मिशन में कार्टून नेटवर्क के लिए एक महत्वपूर्ण आदेश है।"
तेनाली रमन  श्रृंखला के रचनात्मक निर्देशक रोजर डोंडिस ने याद किया: "जब मैं 2001 में टूनज़ एनिमेशन स्टूडियो में उतरा तो उनके पास मूल विचार और कई चित्र थे। तेनाली रमन की लोक कथाएँ बहुत कम और बहुत सी थीं। वे आधुनिक कार्टून के लिए उपयुक्त नहीं थे, इसलिए पटकथा लेखक एरियल प्रेंडरगैस्ट को मूल विचार लेना पड़ा और इसे बाहर निकालना पड़ा। और हमें बारीकियों को सही करने के लिए अपने भारतीय सहयोगियों के साथ लगातार बैठकें करनी पड़ीं।"
डैन मैकहेल, श्रृंखला के एनीमेशन निर्देशक, कलाकारों को इन-बेटवेन्स और सफाई करने के लिए प्रशिक्षित करने के लिए आए थे। उन्होंने चरित्र राज गुरु की आवाज और श्रृंखला के लिए थीम गीत भी किया।  उन्होंने कहा, "हालांकि मैंने इससे पहले आवाजें की हैं, यह पहली बार है जब मैंने संगीत किया है।"  टूनज़ एनिमेशन के संचालन निदेशक पी। जयकुमार ने कहा, "संयुक्त राज्य अमेरिका के किसी भी स्टूडियो में आधे घंटे के एनीमेशन एपिसोड का निर्माण करने के लिए लगभग 300,000 डॉलर और एसआईसी हॉलीवुड स्टूडियो में इसकी लागत लगभग 500,000 डॉलर है। जबकि भारत में।  यह केवल $ 60,000 से $ 70,000 तक खर्च करता है। एकमात्र समस्या भारत में उत्पादित एनीमेशन की गुणवत्ता है जो अब भी अंतरराष्ट्रीय मानकों की नहीं है और कई स्टूडियो समय पर वितरण करने में विफल रहते हैं। इस समस्या को दूर करने के लिए, टूनज़ एनिमेशन अपने कर्मचारियों का कम से कम 10 प्रतिशत सुनिश्चित करता है।  अंतरराष्ट्रीय जोखिम है। ये प्रवासी तब अपने भारतीय समकक्षों को प्रशिक्षित करते हैं। तूनज़ भारत में यहाँ सब कुछ करके लागत पर अंकुश लगाने में सक्षम है, और 'तेनाली रमन' की 26 एपिसोड श्रृंखला थी। "
श्रृंखला को फ्रांस में (कान में) भी दिखाया गया था जहाँ इसकी सराहना की गई थी. पेंगुइन बुक्स इंडिया द्वारा 'तेनाली रमन' का एक कॉमिक बुक संस्करण प्रकाशित किया गया था.
बेलकुचि उपज़िला
बेलकुचि उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  सिराजगंज ज़िले का एक उपजिला है, जिसमें, ज़िला सदर समेत, कुल ५ उपज़िले हैं, और मुख्यालय  सिराजगंज सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
बेलकुचि उपजिला बांग्लादेश के पूर्वी भाग में, राजशाही विभाग के  सिराजगंज जिले  में स्थित है।
बाहरी कड़ियाँ
श्रेणी:राजशाही विभाग के उपजिले
कामता सिंह
कामता सिंह,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के बलिया जिले के 228 - चिलकहर विधान सभा निर्वाचन क्षेत्र से भा0 कम्‍यूनिस्‍ट पार्टी की ओर से चुनाव में भाग लिया।
टीकरी कलाँ
टीकरी कलाँ (Tikri Kalan), जिसे केवल टीकरी (Tikri) भी कहा जाता है, भारत के दिल्ली राज्य के पश्चिम दिल्ली ज़िले में एक जनगणना नगर है। यह हरियाणा की राज्यसीमा से सटा हुआ है।
त्रिभुवन विश्वविद्यालय
त्रिभुवन विश्विविद्यालय नेपाल का सबसे बड़ा और सव्राधिक पुराना राष्ट्रीय विश्वविद्यालय है। इसका केन्द्रीय कार्यालय कृतीपुर काठमाण्डू में है। इस समय इस विश्वविद्यालय में १५०,०० विद्यार्थी अध्यनरत हैं। कृषि तथा पशु अध्ययन संस्थान, वनबिज्ञान, इन्जीनीयरिङ, विज्ञान तथा प्रविधि, चिकित्शाशास्त्र, समाजविज्ञान, मानवशास्त्र, ब्यवस्थापन, शिक्षा शास्त्र, कानून तथा मानविकी में यह विश्वविद्यालय शिक्षा प्रदान कर रहा है। इस विश्वविद्यालयके ६० आंगिक तथा ४१६ सम्वन्धन प्राप्त कैम्पस सारे नेपाल में हैं। यह विश्वविद्यालय अभी भी नेपाल की उच्च शिक्षा में ७५ प्रतिशत से अधिक भाग वहन कर रहा है। साथ-साथ यह विश्वविद्यालय नेपाल के 'थिंकटेङक' के रूप में भी चिह्नित है।
मैहर
मैहर (Maihar) भारत के मध्य प्रदेश राज्य के सतना ज़िले में स्थित एक नगर है। यह एक हिन्दू तीर्थस्थल है।
मन्दिर
मैहर में शारदा माँ का प्रसिद्ध मन्दिर है जो नैसर्गिक रूप से समृद्ध कैमूर तथा विंध्य की पर्वत श्रेणियों की गोद में अठखेलियां करती तमसा के तट पर त्रिकूट पर्वत की पर्वत मालाओं के मध्य 600 फुट की ऊंचाई पर स्थित है। यह ऐतिहासिक मंदिर 108 शक्ति पीठों में से एक है। यह पीठ सतयुग के प्रमुख अवतार नृसिंह भगवान के नाम पर 'नरसिंह पीठ' के नाम से भी विख्यात है। ऐतिहासिक तथ्यों के आधार पर आल्हखण्ड के नायक आल्हा व ऊदल दोनों भाई मां शारदा के अनन्य उपासक थे। पर्वत की तलहटी में आल्हा का तालाब व अखाड़ा आज भी विद्यमान है। यहाँ प्रतिदिन हजारों दर्शनार्थी आते हैं किंतु वर्ष में दोनों नवरात्रों में यहां मेला लगता है जिसमें लाखों यात्री मैहर आते हैं। मां शारदा के बगल में प्रतिष्ठापित नरसिंहदेव जी की पाषाण मूर्ति आज से लगभग 1500 वर्ष पूर्व की है। देवी शारदा का यह प्रसिद्ध शक्तिपीठ स्थल देश के लाखों भक्तों के आस्था का केंद्र है माता का यह मंदिर धार्मिक तथा ऐतिहासिक है।
के जे एस के पास इच्छापूर्ति मंदिर पर्यटकों का दर्शनीय स्थल है ।
उत्पत्ति
ब्रह्माजी के पुत्र दक्ष प्रजापति का विवाह स्वायम्भुव मनु की पुत्री प्रसूति से हुआ था। प्रसूति ने सोलह कन्याओं को जन्म दिया जिनमें से स्वाहा नामक एक कन्या का अग्नि देव के साथ, स्वधा नामक एक कन्या का पितृगण के साथ, सती नामक एक कन्या का भगवान शंकर के साथ और शेष तेरह कन्याओं का धर्म के साथ विवाह हुआ। धर्म की पत्नियों के नाम थे- श्रद्धा, मैत्री, दया, शान्ति, तुष्टि, पुष्टि, क्रिया, उन्नति, बुद्धि, मेधा, तितिक्षा, ह्री और मूर्ति।
सती का जन्म, विवाह तथा दक्ष-शिव-वैमनस्य
प्रजापति दक्ष का भगवान् शिव से मनोमालिन्य होने के कारण रूप में तीन मत हैं। एक मत के अनुसार प्रारंभ में ब्रह्मा के पाँच सिर थे। ब्रह्मा अपने तीन सिरों से वेदपाठ करते तथा दो सिर से वेद को गालियाँ भी देते जिससे क्रोधित हो शिव ने उनका एक सिर काट दिया। ब्रह्मा दक्ष के पिता थे। अत: दक्ष क्रोधित हो गया और शिव से बदला लेने की बात करने लगा। लेकिन यह मत अन्य प्रामाणिक संदर्भों से खंडित हो जाता है। श्रीमद्भागवतमहापुराण में स्पष्ट वर्णित है कि जन्म के समय ही ब्रह्मा के चार ही सिर थे।
दूसरे मत के अनुसार शक्ति द्वारा स्वयं भविष्यवाणी रूप में दक्ष से स्वयं के भगवान शिव की पत्नी होने की बात कह दिये जाने के बावजूद दक्ष शिव को सती के अनुरूप नहीं मानते थे। इसलिए उन्होंने सती के विवाह-योग्य होने पर उनके लिए स्वयंवर का आयोजन किया तथा उसमें शिव को नहीं बुलाया। फिर भी सती ने 'शिवाय नमः' कहकर वरमाला पृथ्वी पर डाल दी और वहाँ प्रकट होकर भगवान् शिव ने वरमाला ग्रहण करके सती को अपनी पत्नी बनाकर कैलाश चले गये। इस प्रकार अपनी इच्छा के विरुद्ध अपनी पुत्री सती द्वारा शिव को पति चुनने के कारण दक्ष शिव को पसंद नहीं करते थे।
तीसरा मत सर्वाधिक प्रचलित है। इसके अनुसार प्रजापतियों के एक यज्ञ में दक्ष के पधारने पर सभी देवताओं ने उठकर उनका सम्मान किया, परंतु ब्रह्मा जी के साथ शिवजी भी बैठे ही रहे। शिव को अपना जामाता अर्थात् पुत्र समान होने के कारण उनके द्वारा खड़े होकर आदर नहीं दिये जाने से दक्ष ने अपना अपमान महसूस किया और उन्होंने शिव के प्रति कटूक्तियों का प्रयोग करते हुए अब से उन्हें यज्ञ में देवताओं के साथ भाग न मिलने का शाप दे दिया। इस प्रकार इन दोनों का मनोमालिन्य हो गया।
सती का आत्मदाह
उक्त घटना के बाद प्रजापति दक्ष ने अपनी राजधानी कनखल में एक विराट यज्ञ का आयोजन किया, जिसमें उन्होंने अपने जामाता शिव और पुत्री सती को यज्ञ में आने हेतु निमंत्रित नहीं किया। शंकर जी के समझाने के बाद भी सती अपने पिता के उस यज्ञ में बिना बुलाये ही चली गयी। यज्ञस्थल में दक्ष प्रजापति ने सती और शंकर जी का घोर निरादर किया। अपमान न सह पाने के कारण सती ने तत्काल यज्ञस्थल में ही योगाग्नि से स्वयं को भस्म कर दिया। सती की मृत्यु का समाचार पाकर भगवान् शंकर ने वीरभद्र को उत्पन्न कर उसके द्वारा उस यज्ञ का विध्वंस करा दिया। वीरभद्र ने पूर्व में भगवान् शिव का विरोध तथा उपहास करने वाले देवताओं तथा ऋषियों को यथायोग्य दण्ड देते हुए दक्ष प्रजापति का सिर भी काट डाला। बाद में ब्रह्मा जी के द्वारा प्रार्थना किये जाने पर भगवान् शंकर ने दक्ष प्रजापति को उसके सिर के बदले में बकरे का सिर प्रदान कर उसके यज्ञ को सम्पन्न करवाया।
दक्ष-यज्ञ-विध्वंस : कथा-विकास के चरण
दक्ष-यज्ञ-विध्वंस की कथा के विकास के स्पष्टतः तीन चरण हैं। इस कथा के प्रथम चरण का रूप महाभारत के शांतिपर्व में है। कथा के इस प्राथमिक रूप में भी दक्ष का यज्ञ कनखल में हुआ था इसका समर्थन हो जाता है। यहाँ कनखल में यज्ञ होने का स्पष्ट उल्लेख तो नहीं है, परंतु गंगाद्वार के देश में यज्ञ होना उल्लिखित है और कनखल गंगाद्वार (हरिद्वार) के अंतर्गत ही आता है। इस कथा में दक्ष के यज्ञ का विध्वंस तो होता है परंतु सती भस्म नहीं होती है। वस्तुतः सती कैलाश पर अपने पति भगवान शंकर के पास ही रहती है और अपने पिता दक्ष द्वारा उन्हें निमंत्रण तथा यज्ञ में भाग नहीं दिये जाने पर अत्यधिक व्याकुल रहती है। उनकी व्याकुलता के कारण शिवजी अपने मुख से वीरभद्र को उत्पन्न करते हैं और वह गणों के साथ जाकर यज्ञ का विध्वंस कर डालता है। परंतु, न तो वीरभद्र दक्ष का सिर काटता है और न ही उसे भस्म करता है। स्वाभाविक है कि बकरे का सिर जोड़ने का प्रश्न ही नहीं उठता है। वस्तुतः इस कथा में 'यज्ञ' का सिर काटने अर्थात् पूरी तरह 'यज्ञ' को नष्ट कर देने की बात कही गयी है, जिसे बाद की कथाओं में 'दक्ष' का सिर काटने से जोड़ दिया गया। इस कथा में दक्ष 1008 नामों के द्वारा शिवजी की स्तुति करता है और भगवान् शिव प्रसन्न होकर उन्हें वरदान देते हैं।
इस कथा के विकास के दूसरे चरण का रूप श्रीमद्भागवत महापुराण से लेकर शिव पुराण तक में वर्णित है। इसमें सती हठपूर्वक यज्ञ में सम्मिलित होती है तथा कुपित होकर योगाग्नि से भस्म भी हो जाती है। स्वाभाविक है कि जब सती योगाग्नि में भस्म हो जाती है तो उनकी लाश कहां से बचेगी ! इसलिए उनकी लाश लेकर शिवजी के भटकने आदि का प्रश्न ही नहीं उठता है। ऐसा कोई संकेत कथा के इस चरण में नहीं मिलता है। इस कथा में वीरभद्र शिवजी की जटा से उत्पन्न होता है तथा दक्ष का सिर काट कर जला देता है। परिणामस्वरूप उसे बकरे का सिर जोड़ा जाता है।
कथा के विकास के तीसरे चरण का रूप देवीपुराण (महाभागवत) जैसे उपपुराण में वर्णित हुआ है। जिसमें सती जल जाती है और दक्ष के यज्ञ का वीरभद्र द्वारा विध्वंस भी होता है। यहाँ वीरभद्र शिवजी के तीसरे नेत्र से उत्पन्न होता है तथा दक्ष का सिर भी काटा जाता है। फिर स्तुति करने पर शिव जी प्रसन्न होते हैं और दक्ष जीवित भी होता है तथा वीरभद्र उसे बकरे का सिर जोड़ देता है। परंतु, यहाँ पुराणकार कथा को और आगे बढ़ाते हैं तथा बाद में भगवान शिव को पुनः सती की लाश सुरक्षित तथा देदीप्यमान रूप में यज्ञशाला में ही मिल जाती है। तब उस लाश को लेकर शिवजी विक्षिप्त की तरह भटकते हैं और भगवान् विष्णु क्रमशः खंड-खंड रूप में चक्र से लाश को काटते जाते हैं। इस प्रकार लाश के विभिन्न अंगों के विभिन्न स्थानों पर गिरने से 51 शक्ति पीठों का निर्माण होता है। स्पष्ट है कि कथा के इस तीसरे रूप में आने तक में सदियों या सहस्राब्दियों का समय लगा होगा।
शक्तिपीठ
इस तरह सती के शरीर का जो हिस्सा और धारण किये आभूषण जहाँ-जहाँ गिरे वहाँ-वहाँ शक्ति पीठ अस्तित्व में आ गये। शक्तिपीठों की संख्या विभिन्न ग्रंथों में भिन्न-भिन्न बतायी गयी है। तंत्रचूड़ामणि में शक्तिपीठों की संख्या 52 बताई गयी है। देवीभागवत में 108 शक्तिपीठों का उल्लेख है, तो देवीगीता में 72 शक्तिपीठों का जिक्र मिलता है। देवीपुराण में 51 शक्तिपीठों की चर्चा की गयी है। परम्परागत रूप से भी देवीभक्तों और सुधीजनों में 51 शक्तिपीठों की विशेष मान्यता है।
यह कहा जाता है कि जब शिव मृत देवी माँ के शरीर ले जा रहे थे, उनका हार इस जगह पर गिर गया और इसलिए नाम मैहर (मैहर = माई का हार ) पड़ गया। एक कहानी यह भी है कि भगवती सती का उर्ध्व ओष्ठ यहां गिरा था।
इतिहास
मैहर इतिहास Paleolithic आयु के बाद से पता लगाया जा सकता है। मैहर शक्तिपीठ श्री श्री माता सतीजी के हार का त्रिकुट पर्वत पर गिर जाने से मैहर (माई का हार) इस जगह का नाम पड़ा जो कालांतर में वह जगह मां शारदा के मन्दिर के रूप में प्रतिष्ठापित हुआ, और त्रिकुट पर्वत का पूरा क्षेत्र मैहर के नाम से प्रसिद्ध हुआ जहां धीरे धीरे मैहर शहर विस्तार किया वह कभी महिष्मति साम्राज्य के अंदर आता था बादमें प्रतिहार, पाल, गोंड, चंदेल, बघेल आदि राजाओं ने भी यहां माता के आशीर्वाद से राज्य किया, गौरतलब है की चंदेल राजाओं के महान सेनानायक आल्हा ऊदल माताजी के परम् भक्त थे कहते हैं माताजी आल्हा से साक्षात बात करती थी और आल्हा आज भी माताजी की पूजा करने आते हैं जिसके प्रमाण कोविड 19 के दौरान जब लॉकडाउन में मंदिर बंद कर दिया और पुलिस की पहरेदारी थी पर सुबह जब पुजारी जी ने मन्दिर खोला तो आश्चर्य चकित रह गया वहां फल फूल नारियल चुनरी अगरबत्ती प्रसाद सब चढ़ा हुआ था, ऐसी महिमा है माई शारदा जी की वो भक्तों को हमेशा अभय और अमर करती है जैसे आल्हा भगत आज भी मौजूद हैं आदि शहर के पूर्व में मैहर रियासत की राजधानी थी। राज्य 1778 में कुशवाहा शासकों, जो ओरछा के पास राज्य के शासक द्वारा दी गई भूमि पर स्थापित किया गया। राज्य में जल्दी 19 वीं सदी में ब्रिटिश भारत के एक राजसी राज्य बना था और बुंदेलखंड एजेंसी के मध्य भारत एजेंसी में भाग के रूप में दिलाई. 1871 में बुंदेलखंड के पूर्वी राज्यों, मैहर सहित, मध्य भारत में बगेलखंड की नई एजेंसी फार्म अलग हो गए थे। 1933 मैहर में, दस अन्य राज्यों के साथ साथ पश्चिमी बगेलखंड में, वापस बुंदेलखंड एजेंसी को हस्तांतरित किया गया। राज्य 407 वर्ग मील के एक क्षेत्र है और 1901 में 63,702 की आबादी थी। राज्य है, जो टोंस नदी से पानी पिलाया था जलोढ़ मिट्टी के बलुआ पत्थर को कवर मुख्य रूप से शामिल है और दक्षिण के पहाड़ी जिले में छोड़कर उपजाऊ है। एक बड़े क्षेत्र में वन के तहत किया गया, जिसमें से एक छोटे से उत्पादन निर्यात व्यापार प्रदान की है। शासक का शीर्षक महाराजा था। राज्य अकाल से 1896-1897 में गंभीर रूप से सामना करना पड़ा. मैहर ईस्ट इंडियन रेलवे (अब पश्चिम मध्य रेलवे) सतना और जबलपुर, 97 मील की दूरी पर जबलपुर के उत्तर के बीच लाइन पर एक स्टेशन बन गया। मंदिरों और अन्य भवनों का व्यापक खंडहर शहर के चारों ओर फैला है। [3]
शारदा देवी मंदिर
मैहर में त्रिकुट पर्वत की ऊंची पहाड़ियों के ऊपर शारदा देवी का मंदिर है।जो शहर के मध्य से लगभग 5 किमी ऊपर है।
वहाँ एक शारदा देवी की पत्थर की मूर्ति के पैर शारदा देवी मंदिर के पास में स्थित प्राचीन शिलालेख है। वहाँ शारदा देवी के साथ भगवान नरसिंह की एक मूर्ति है। इन मूर्तियों Nupula देवा द्वारा शेक 424 चैत्र कृष्ण पक्ष पर 14 मंगलवार, विक्रम संवत् 559 अर्थात 502 ई. स्थापित किया गया। चार पंक्तियों में इस पत्थर शिलालेख शारदा देवी देवनागरी लिपि में "3.5 से" 15 आकार की है। मंदिर में एक और पत्थर शिलालेख एक शैव संत Shamba जो बौद्ध धर्म और जैन धर्म का भी ज्ञान था द्वारा 34 "31" आकार का खुदा होता है। इस शिलालेख नागदेव के एक दृश्य भालू और पता चलता है कि यह दामोदर, सरस्वती के बेटे के बारे में थी, कलियुग का व्यास माना जाता है। और यह है कि पूजा के दौरान उस समय बकरी बलिदान की व्यवस्था चली। स्थानीय परंपरा का पता चलता है कि योद्धाओं आल्हा  और उदल, जो पृथ्वी राज चौहान के साथ युद्ध किया था इस जगह के साथ जुड़े रहे हैं। दोनों भाई शारदा देवी के बहुत मजबूत अनुयायी थे। कहा जाता है कि आल्हा  12 साल के लिए penanced और शारदा देवी के आशीर्वाद स अर्मत्व है। आल्हा  और उदल  करने के लिए इस दूरदराज के जंगल में देवी की यात्रा पहले कहा जाता है। आल्हा  को नाम 'शारदा माई' द्वारा देवी माँ कह कर बुलाते थे और अब वह 'के रूप में माता शारदा माई' लोकप्रिय हो गया। एक नीचे मंदिर, के रूप में 'आल्हा  तालाब' ज्ञात तालाब के पीछे पहाड़ी देख सकते हैं। हाल ही में इस तालाब और आसपास के क्षेत्रों में साफ किया गया है / तीर्थयात्रियों के हित के लिए rennovated. इस तालाब से 2 किलोमीटर की दूरी पर आल्हा औरउदल जहां वे कुश्ती  का अभ्यास किया था के अखाड़े स्थित है। [5]
भूगोल
मैहर 24.27 ° N 80.75 ° E [6] में स्थित है। यह 367 मीटर (1204 फीट) की एक औसत ऊंचाई है।
जनसांख्यिकी
2001 भारत की जनगणना के रूप में [7], मैहर 34,347 की आबादी थी। पुरुषों की आबादी और 48% महिलाओं की 52% का गठन. मैहर 64% की एक औसत साक्षरता दर 59.5% के राष्ट्रीय औसत से अधिक: पुरुष साक्षरता 72% है और महिला साक्षरता 56% है। मैहर में, जनसंख्या का 15% age.and के 6 साल के अंतर्गत है
परिवहन
मैहर अच्छी तरह से आवागमन के माध्यमों से जुड़ा हुआ है। यह दोनों प्रमुख माध्यम रेल मार्ग और सड़क मार्ग 7 एन एच (राष्ट्रीय राजमार्ग) से जुड़ा हुआ है। शारदा माता मंदिर मैहर रेलवे स्टेशन से 6 किलोमीटर की दूरी पर स्थित है। मंदिर तक आप जाने के लिए रोपवे का भी इस्तेमाल कर सकते हैं जबलपुर स्टेशन 162 किलोमीटर मैहर से दूर स्थित है। मैहर रेलवे स्टेशन पश्चिम मध्य रेलवे के कटनी और सतना स्टेशनों के बीच में स्थित है। नवरात्रि त्योहार के दौरान वहाँ श्रद्धालुओं की भारी भीड़ होती है। इसलिए इन दिनों के दौरान अप और डाउन के सभी ट्रेने यात्रियों की सुविधा के लिए मैहर में रूकती है । निकटतम हवाई अड्डा जबलपुर हैं। मैहर,कटनी जंक्‍शन और सतना जंक्‍शन के बीच स्थित है। रेलवे स्‍टेशन कोड MYR है। दोनों जंक्‍शनों के मध्‍य कई ट्रेनों का आवागमन दिन भर रहता है। यहां दो बस स्‍टैंड है जिसमें से एक देवी मंदिर से करीब 1-1.5 किलोमीटर दूर स्थित है जहां से सतना जैसे बड़े शहरों के लिए बसों का आवागमन होता रहता है। दूसरा बस स्‍टैंड रेलवे स्‍टैंड के दूसरी ओर ( प्‍लेटफ्राम 2 के ओवर ब्रिज)से निकलने के बाद शहर की ओर से जाने वाले रास्‍ते में मुख्‍य सड़क के दायीं ओर (करीब 1 किलोमीटर दूर) स्थित है। सबसे सरल मार्ग के तौर पर मैहर रेलवे स्‍टेशन से ऑटो के माध्‍यम से मंदिर तक आसानी से पहुंचा जा सकता है।
मैहर घराना
मैहर, हिंदुस्तानी संगीत की एक घराना (स्कूल या शैली) का जन्मस्थान के रूप में एक भारतीय शास्त्रीय संगीत में एक प्रमुख स्थान है। भारतीय शास्त्रीय संगीत उस्ताद अलाउद्दीन खान (1972 मृत्यु हो गई) की सबसे बड़ी दिग्गज लंबे समय के लिए यहां रहते थे और मैहर के महाराजा पैलेस के दरबार संगीतकार और उसकी छात्रों श्रीमती अन्नपूर्णा (अलाउद्दीन खान की बेटी) देवी, उस्ताद अली अकबर खान (अलाउद्दीन खान के पुत्र), पंडित [[रवि (संगीतकार) शंकर, उस्ताद आशीष खान (अलाउद्दीन खान के पोते), उस्ताद Dhyanesh खान (अलाउद्दीन खान 2 पोता), उस्ताद प्रणेश खान (अलाउद्दीन खान के पोते 3), उस्ताद बहादुर खान (अलाउद्दीन खान के भतीजे), Timir बारां भट्टाचार्य (अलाउद्दीन खान के पहले छात्र) पं.. Indranil (Timir बारां भट्टाचार्य के पुत्र) भट्टाचार्य, वसंत राय पंडित पन्नालाल घोष, पंडित निखिल बनर्जी (अलाउद्दीन खान के छात्रों) (अलाउद्दीन खान की अंतिम छात्र) 20 वीं century.The पहले उस्ताद अलाउद्दीन खां संगीत सम्मेलन में श्री शैली थी द्वारा आयोजित लोकप्रिय 1962in में दीप चंद इस सम्मेलन कलाकारों अली अकबर, pt रवि शंकर, राम नारायण पीटी, पीटी shantaprasad, निखिल बनर्जी pt उस्ताद था जैन, सरन रानी, एमएस pt जोग VG आदि।
सुवांल, गंगोलीहाट तहसील
सुवांल, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
अमिलैयामुकेरी गाँव, कायमगंज (फर्रुखाबाद)
अमिलैयामुकेरी कायमगंज, फर्रुखाबाद, उत्तर प्रदेश स्थित एक गाँव है।
पसुम्पोन मुथुरामलिंगम थेवर
उक्किरापंडी मुथुरामलिंगम (30 अक्टूबर 1908 - 30 अक्टूबर 1963), जिसे पसुम्पोन मुथुरामलिंगम के नाम से भी जाना जाता है, एक राजनीतिज्ञ और भारत के तमिलनाडु राज्य में थेवर समुदाय के संरक्षक थे। वह तीन बार राष्ट्रीय संसदीय क्षेत्र के लिए चुने गए।
रोज़ द्वीप गणतंत्र
रोज़ द्वीप इटली की जल सीमा से 500 मीटर बहार एक समुद्री प्लात्फोर्म पे बना एक लहुराष्ट्र है। यह इटली के शहर रिमिनी के तट से 11 किलोमीटर दूर था।इसे एक इतलियाई इंजिनियर गिओर्गियो रोज़ा ने बनाया था। यहाँ की सरकार गणतांत्रिक थी।
इसका कुल छेत्र फल केवल 400 वर्ग मीटर था।
अधिकारिक नाम था- 'रोज़ द्वीप गणराज्य'
यहाँ का अपना एक राष्ट्रपति, मुद्रा अथवा रेडियो स्टेशन भी था! इसी आधार पर इसने 24 जून 1968 में आज़ादी का ऐलान किया। परन्तु तत्कालीन इटली सरकार ने इसे शक के नज़रिए से देखा और द्वीप के कब्ज़ा कर उसे विस्फोटको से उड़ा दिया. रोज़ द्वीप की सरकार ने इटली के तत्कालीन राष्ट्रपति गिउसेप्पे सरागत को तार सन्देश भेजा. परन्तु इस्पे कोई ध्यान नहीं दिया गया।
कैलाश गुफा
"कैलाश गुफा" छत्तीसगढ़ के उतरी भाग में स्थित जशपुर जिले की तहसील से लगभग 29 कि॰मी॰ की दूरी पर स्थित एक गुफा है जिसे [कैलाश गुफा] के नाम से जाना जाता है| कैलाश गुफा पहाड़ी पर स्थित है। यहाँ घनघोर जंगल है इस जंगल में बहुत बन्दर है लेकिन ये इंसान को कोई नुक्सान नही पहुचाते हैं। कैलाश गुफा प्राकृतिक सौंदर्य से भरपूर है। कैलाश गुफा आने जाने का मार्ग आजकल काफी हद तक अच्छा हो गया है, कैलाश गुफा पर हर साल शिवरात्री में मेला लगता है जो दो तीन दिनों तक चलता है। इसे छोटा बाबा धाम भी बोला जाता है। यहाँ सावन के पूरे महीने मेला लगा रहता है और दूर-दूर से श्रद्धालजन भगवान शिव को जल चढाने कांवड़ लेकर पैदल यात्रा कर के आते है। कैलाश गुफा के बारे में विस्तृत जानकारी के लिए आप माय बगीचा डॉट इन्फो वेबसाइट पर जा कर पूरी जानकारी ले सकते है।
हबीबुर्रहमान कांधलवी
अल्लामा हबीबुर्रहमान सिद्दीकी कांधलवी (1924-1991) पाकिस्तान के एक इस्लामिक विद्वान और लेखक थे।
शुरुआती ज़िंदगी और पेशा
उनका जन्म दिसंबर 1924 में, मोहल्ला दिल्ली दरवाजा, दिल्ली, भारत में मुफ्ती इश्फाक उर रहमान कांधलवी के घर में हुआ था। उन्होंने 9 साल की उम्र में कुरआन कंठस्थ कर लिया था। मदरसा सिद्दीक़िया में अपनी शिक्षा के दौरान वे नाज़ीरिया पुस्तकालय जाते थे और इस्लामी इतिहास के बारे में कई किताबें पढ़ते थे, विशेष रूप से मौलाना शिबली नोमानी की सिरात-उन-नबी, जिसका उन पर स्थायी प्रभाव था। अपनी धार्मिक शिक्षा पूरी करने के बाद, वह 1944-1945 में सियालकोट, पंजाब आए और उसके बाद जल्द ही गुजरांवाला चले गए जहाँ उन्होंने अपने नियमित दार-ए-कुरआन को वितरित करना शुरू किया। 1947 में पाकिस्तान की स्वतंत्रता के बाद, उनका पूरा परिवार पाकिस्तान चला गया और उन्होंने बहावलपुर और बाद में टांडो जाम, सिंध में काम करना शुरू कर दिया। उन्होंने विभिन्न इस्लामी साहित्य का अनुवाद करना शुरू किया। 1960 में अपनी शादी के बाद, वह कराची चले गए और शुरुआत में प्रसिद्ध धार्मिक पुस्तक प्रकाशन फर्म ताज कंपनी के लिए काम करना शुरू किया।
चर्चित पुस्तक
'एज ऑफ़ आयशा एट मेरिज टाइम' - पुस्तक में हज़रत आयशा के विवाह के समय आयु १९ वर्ष होने बारे में २४ दलील दी हैं। यह उर्दू में 'उमर ए आयशा पर एक नज़र' नाम से प्रकाशित हुई।
साएबरपंक: एजरनर्स
साइबरपंक: एडगरुनर्स एक 2022 पोलिश-जापानी साइबरपंक वेब एनीमे श्रृंखला है जो सीडी प्रॉजेक्ट रेड द्वारा वीडियो गेम सायबरपंक 2077 पर आधारित है। सीडी प्रॉजेक्ट की देखरेख में स्टूडियो ट्रिगर द्वारा सीरीज़ को एनिमेटेड किया गया था और सितंबर 2022 में नेटफ्लिक्स पर प्रीमियर किया गया था।
भस्मीकरण
भस्मीकरण एक अपशिष्ट प्रबंधन प्रक्रिया है जिस में अपशिष्ट पदार्थों में निहित पदार्थों का दहन शामिल होता है। अपशिष्ट भस्मीकरण के लिए औद्योगिक संयंत्रों को साधारणतः अपशिष्ट-से-ऊर्जा सुविधाओं के रूप में सन्दर्भित किया जाता है। भस्मीकरण और अन्य उच्च तापमान अपशिष्ट उपचार प्रणालियों को "उष्णोपचार" के रूप में वर्णित किया गया है। अपशिष्ट पदार्थों का भस्मीकरण कचरे को भस्म, गैस और ताप में परिवर्तित करता है। भस्म अधिकतर कचरे के अजैविक घटकों द्वारा बनाई जाती है और गैस द्वारा ले जाने वाले ठोस पिण्डों या अभिकणों का रूप ले सकती है। वायुमण्डल में फैलने से पहले ग्रिप गैसों को गैसीय और कणिकीय प्रदूषकों से साफ किया जाना चाहिए। कुछ मामलों में, भस्मीकरण द्वारा उत्पन्न ऊष्मा का उपयोग वैद्युतिक शक्ति उत्पन्न करने के लिए किया जा सकता है।
ऊर्जा प्राप्ति के साथ भस्मीकरण कई अपशिष्ट-से-ऊर्जा तकनीकों में से एक है, जैसे कि गैसीकरण, तापीय विघटन और अवायवीय अपघटन। जबकि भस्मीकरण और गैसीकरण प्रौद्योगिकियाँ सिद्धान्त रूप में समान हैं, भस्मीकरण से उत्पन्न ऊर्जा उच्च तापमान पर ताप है जबकि दहनशील गैस अक्सर गैसीकरण से मुख्य ऊर्जा उत्पाद होती है। भस्मीकरण और गैसीकरण ऊर्जा और सामग्रियों की प्राप्ति के बिना भी कार्यान्वित किया जा सकता है।
कई देशों में, अभी भी विशेषज्ञों और स्थानीय समुदायों की ओर से भस्मक के पर्यावरणीय प्रभाव के बारे में चिन्ताएँ हैं।
कुछ देशों में, कुछ ही दशक पहले बनाए गए भस्मकों में दहन से पहले विपज्जनक, भारी या पुनर्चक्रणीय सामग्रियों को हटाने के लिए सामग्री पृथक्करण अन्तर्गत नहीं होता था। गैस की सफाई और दहन प्रक्रिया नियन्त्रण के अपर्याप्त स्तरों के कारण इन सुविधाओं ने संयंत्र श्रमिकों के स्वास्थ्य और स्थानीय पर्यावरण को संकट में डाल दिया। इनमें से अधिकांश सुविधाओं ने विद्युदुत्पन्न नहीं की।
भस्मक पुनर्चक्रण के लिए भस्म से धातुओं जैसी सामग्रियों की संरचना और मात्रा के आधार पर, मूल कचरे के ठोस द्रव्यमान को 80-85% तक और मात्रा (कचरे के ट्रकों में पहले से ही कुछ हद तक संकुचित) को 95-96% तक कम कर देता है। इसका अर्थ यह है कि भस्मीकरण भूभरण को पूरी तरह से प्रतिस्थापित नहीं करता है, लेकिन यह निपटान के लिए आवश्यक मात्रा को काफी कम कर देता है। कचरा ट्रक अक्सर भस्मक में वितरण से पहले एक अन्तर्निर्मित सम्पीडक में कचरे की मात्रा को कम करते हैं। वैकल्पिक रूप से, भूभर पर, एक स्थिर स्टील सम्पीडक का उपयोग करके असम्पीडित कचरे की मात्रा को लगभग 70% तक कम किया जा सकता है, यद्यपि एक महत्वपूर्ण ऊर्जा लागत के साथ। कई देशों में, भूभर पर संघनन के लिए सरल अपशिष्ट संघनन एक सामान्य बात है।
आला क्षेत्रों में कुछ प्रकार के कचरे के उपचार के लिए भस्मीकरण के विशेष रूप से लाभ हैं जैसे नैदानिक ​​​​अपशिष्ट और कुछ विपज्जनक अपशिष्ट जहाँ रोगजनकों और विषाक्त पदार्थों को उच्च तापमान से नष्ट किया जा सकता है। उदाहरणों में विविध विषाक्त अपशिष्ट जल धाराओं वाले रासायनिक बहु-उत्पाद संयंत्र शामिल हैं, जिन्हें पारम्परिक अपशिष्ट जल उपचार संयंत्र में नहीं भेजा जा सकता है।
एकमुश्त भुगतान पॉलिसी
एकमुश्त भुगतान पॉलिसी एक संविदात्मक जीवन बीमा है जो इस प्रकार बनाया गया है कि एक निश्चित समय अवधि के बाद (इस अवधि के पूर्ण हो जाने पर) या समयपूर्व मृत्यु हो जाने पर, ग्राहक को एकमुश्त राशि का भुगतान कर दिया जाये. आदर्शतः यह समयावधि दस, पंद्रह या कुछ निश्चित आयु सीमा के लिए 20 वर्ष तक होती है। कुछ पॉलिसी ऐसी भी होती हैं जो घातक बिमारियों के होने पर भी भुगतान कर देती हैं।
यह सभी पॉलिसी सामान्यतया पारंपरिक रूप से लाभ युक्त या यूनिट-लिंक्ड (इसमें लाभ सहित फंड के साथ एकीकृत होने वाली पॉलिसी भी शामिल हैं) होती हैं।
एकमुश्त राशि का भुगतान ज़ल्दी भी प्राप्त किया जा सकता है (या इसे 'सरेंडर' किया जा सकता है) ऐसे में पॉलिसीधारक को वह सरेंडर मूल्य प्राप्त होता है जो बीमा कम्पनी द्वारा इस आधार पर निर्धारित किया जाता है कि वह पॉलिसी कितने दिनों से चल रही है और इसमें अब तक कुल कितना भुगतान किया जा चुका है।
पारंपरिक लाभ युक्त एकमुश्त भुगतान
इसके अंतर्गत ग्राहक को एक निश्चित राशि के भुगतान का वादा किया जाता है जिसे बीमाकृत राशि कहते हैं और इसे निवेश प्रदर्शन के आधार पर सामायिक (उदहारण के लिए वार्षिक) लाभों के संयोजन द्वारा बढ़ाया जा सकता है। निश्चित अवधि की समाप्ति पर नियमित लाभ (जिन्हें कभी कभी रिवर्सनरी बोनस भी कहते हैं) मिलना सुनिश्चित होता है और अंत में एक अन्य गैर-प्रत्याभूत लाभ भी दिया जा सकता है जिसे टर्मिनल बोनस के नाम से जाना जाता है। विपरीत निवेश परिस्थितियों में नकदीकरण मूल्य या सरेंडर मूल्य को एक 'बाज़ार मूल्य ह्रास (मार्केट वैल्यू रिडक्शन)' या एमवीआर (MVR) के परिमाण के बराबर घटाया जा सकता है (कभी कभी इसकी ओर बाज़ार मूल्य समायोजन के नाम से भी संकेत किया जाता है लेकिन अब इस शब्दावली का प्रयोग कम होता जा रहा है क्योंकि फाइनेंशियल सर्विसेज़ एथॉरिटी का दबाव है कि स्पष्ट शब्दावली का प्रयोग किया जाये). ऐसे किसी उपाय का प्रयोग उन निवेशकों की रक्षा करने के लिए किया जाता है जो फंड में बने रहना चाहते हैं बनिस्बत उनके जो स्टॉक बाज़ार के नीचे जाने की दशा में थोड़े से मुनाफे के साथ अपने पैसे निकाल लेना चाहते हैं और ऐसा करते समय वे जोखिम से मिलने वाली सुरक्षा को भी ध्यान में नहीं रखते. यदि एक एमवीए (MVA) के कारण समयावधि समाप्त होने से पूर्व ही भुगतान करना पड़ता है तो उस भुगतान में तत्कालीन कोष प्रबंधक द्वारा अपनायी गयी नीतियों के आधार कटौती की जाती है।
पूर्व में निम्न सरेंडर मूल्य देने और किसी ग्राहक द्वारा भुगतान कर पाने में असमर्थ होने के दौरान निम्न स्तर की रियायत देने के लिए एकमुश्त भुगतान पॉलिसी की आलोचना की जा चुकी है। यह पॉलिसी गिरवी वस्तु के बदले में ऋण देने वाली उन प्रणाली के विपरीत थी जो ऐसी परिस्थितियों में कुछ हद तक रियायत दे देती हैं, अतः अतिरेक आदि के परिणामस्वरूप, जीवन बीमा कम्पनियां प्रायः ध्यानपूर्वक प्रीमियम नहीं दिए जाने पर योजनागत 'भुगतान' का तरीका अपनाती हैं।
यूनिट लिंक्ड एकमुश्त भुगतान
यूनिट-लिंक्ड एकमुश्त भुगतान ऐसे निवेश हैं जहां प्रीमियम को एकीकृत बीमा फंड की इकाईयों में निवेश कर दिया जाता है। जीवन बीमा की लागत की पूर्ति के लिए इकाईयों को भुना लिया जाता है। पॉलिसीधारक प्रायः यह चुन सकते हैं कि उनका प्रीमियम किस फंड में और किस अनुपात में निवेश किया जा रहा है। इकाई मूल्य नियमित रूप से प्रकाशित किये जाते हैं और पॉलिसी को भुनाने पर प्राप्त होने वाली कीमत इकाईयों के वर्तमान मूल्य के बराबर होती है। यह इसकी सबसे सरल परिभाषा है।
पूर्ण एकमुश्त भुगतान
पूर्ण एकमुश्त भुगतान लाभ सहित एकमुश्त भुगतान की श्रेणी में आता है, जहां मूल बीमाकृत राशि पॉलिसी के प्रारंभ होने पर मिलने वाले डेथ बेनेफिट के बराबर होती है और वृद्धि होने की अवस्था में अंततः मिलने वाला भुगतान बीमाकृत राशि से कहीं अधिक होता है।
कम लागत वाला एकमुश्त भुगतान (लो कॉस्ट एंडोमेंट- एलसीई)
एक कम लागत वाला एकमुश्त भुगतान निम्न घटकों का संयोजन होता है: एक ऐसा एकमुश्त भुगतान जहां भविष्य की अनुमानित वृद्धि दर एक निर्धारित राशि और एक घटते हुए जीवन बीमा घटक तक पहुंचती है जिससे यह सुनिश्चित किया जा सके कि मृत्यु हो जाने की अवस्था में (और पॉलिसी में सम्मिलित होने की शर्त पर किसी घातक रोग का निदान होने की अवस्था में) निर्धारित राशि का भुगतान न्यूनतम राशि के रूप में किया जायेगा.
कम लागत वाले एकमुश्त भुगतान का मुख्य उद्देश्य यह रहा है कि एकमुश्त ऋण भुगतान में ब्याज का भुगतान किया जाये, केवल पॉलिसी की समयावधि के समाप्त होने पर या इससे पूर्व ही पॉलिसीधारक की मृत्यु हो जाने की अवस्था में ही आवश्यक प्रीमियम के साथ किया गया पूर्ण एकमुश्त भुगतान इससे अधिक होगा।
प्रचलित एकमुश्त भुगतान
प्रचलित एकमुश्त भुगतान नियम (TEPs) या दूसरे से ली गयी एकमुश्त भुगतान पॉलिसी (SHEPs), पारंपरिक लाभ युक्त एकमुश्त भुगतान हैं जो एक नए स्वामी को अपनी समयावधि के बीच ही बेच दिए गये हैं। टीईपी (TEP) मार्केट खरीदारों को (निवेशकों को) प्रेरित करते हैं कि वे बीमा कमपनी द्वारा प्रस्तावित मूल्य से अधिक सरेंडर मूल्य पर अवांछित एकमुश्त भुगतान पॉलिसी खरीदें. निवेशक सरेंडर मूल्य से अधिक मूल्य देंगे क्योंकि पॉलिसी को समय से पूर्व समाप्त कर लेने के स्थान पर उसे जारी रखने पर उसकी कीमत में वृद्धि होती है।
जब एक पॉलिसी बेची जाती है, तो उसके सभी लाभ संबंधी अधिकार उसके नए स्वामी के पास स्थानांतरित हो जाते हैं। भविष्य में किये जाने वाले प्रीमियम के भुगतान के लिए पॉलिसी का नया स्वामी जिम्मेदारी लेता है और पॉलिसी की समयावधि समाप्त हो जाने पर या पॉलिसीधारक की मृत्यु हो जाने पर परिपक्वता मूल्य (मेच्योरिटी वैल्यू) प्राप्त करता है। वे पॉलिसीधारक जो अपनी पॉलिसी बेच देते हैं, उन्हें पॉलिसी बेचेने के बाद जीवन बीमा का कोई लाभ नहीं मिलता और इसने बाद उन्हें यह विचार करना चाहिए कि क्या वे कोई वैकल्पिक बीमा लेना चाहते हैं।
संशोधित एकमुश्त भुगतान (यू.एस.)
संशोधित एकमुश्त भुगतान का सृजन [https://web.archive.org/web/20070313085623/http://library.soa.org/library/pasg/SPG9006UST.pdf. टेक्निकल करेक्शंस एक्ट ऑफ 1988] (एच.आर. 4333, एस. 2238) में एकल प्रीमियम लाइफ (एकमुश्त भुगतान) का प्रयोग कर आश्रय के रूप में किये जाने की प्रतिक्रिया के फलस्वरूप हुआ था। यह संविदाएं 7 स्तरीय वार्षिक प्रीमियम से भी निम्न स्तरीय हैं और अधिक कठोर कर नियमों के अंतर्गत आती हैं (टैक्स कोड 7702, 7702A). यह आईआरए-के सामान वार्षिकवृत्ति नियमों के भी अधीन हैं (जैसे कि 59½ की आयु से पहले मृत्युपूर्व मिले लाभ पर लगा जुर्माना). यदि एक जीवन बीमा पॉलिसी बदल दी जाती है और फिर वह 7-भुगतान नियम के लिए उपयुक्त हो जाती है तो इसे एक संशोधित एकमुश्त भुगतान के रूप में पुनर्परिभाषित किया जा सकता है।
मोमनपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
एस्वातीनी
एस्वातीनी, बीआईएस 2018 स्वाज़ीलैण्ड, आधिकारिक नाम किंगडम ऑफ़ एस्वातीनी (अंग्रेज़ी: Kingdom of Eswatini), दक्षिणी अफ्रीका में स्थित एक सम्प्रभु देश है। पूर्व की ओर मोजाम्बिक, व उत्तर, पश्चिम तथा दक्षिण की ओर दक्षिण अफ्रीका इस स्थल-रुद्ध देश के पड़ोसी हैं।
एस्वातीनी अफ्रीका के सबसे छोटे देशों में से एक है — इसकी अधिकतम लम्बाई (उत्तर से दक्षिण) 200 कि. मी. व अधिकतम चौड़ाई (पूर्व से पश्चिम) 130 कि. मी. है। छोटे आकार के बावजूद इस देश की जलवायु व स्थलाकृति विविध है — कहीं शीतल व पर्वतमय पठार, तो कहीं उष्ण व शुष्क मैदान | जनसंख्या मुख्यतः नृजातीय स्वाज़ियों की है, जिनकी मातृभाषा स्वाज़ी है। उन्होंने इस साम्राज्य की स्थापना ग्वाने तृतीय के नेतृत्व में अट्ठारहवीं शताब्दी के मध्य में की; वर्तमान सीमाओं का निर्धारण वर्ष 1881 में किया गया। 1903 से 1967 तक स्वाज़ीलैण्ड एक ब्रितानी संरक्षित राज्य था। 6 सितम्बर 1968 को इस देश ने पुनः स्वतंत्रता प्राप्त की।
एस्वातीनी एक पूर्ण राज-तंत्र है, जिसके वर्तमान शासक राजा म्स्वाति तृतीय हैं। वे राष्ट्राध्यक्ष भी हैं, तथा देश के प्रधानमन्त्री सहित संसद के दोनों सदनों के कई प्रतिनिधियों की नियुक्ति भी करते हैं। संसद के निचले सदन में बहुमत निर्धारित करने के लिए हर 5 वर्षों में चुनाव आयोजित होते हैं। देश का वर्तमान संविधान 2005 में अपनाया गया।
एस्वातीनी एक लघु अर्थव्यवस्था का विकासशील देश है। प्रति व्यक्ति सकल घरेलू उत्पाद 7917 डॉलर होने के कारण, एस्वातीनी को अंतर्राष्ट्रीय मुद्रा कोष द्वारा निम्नतर-मध्यम आय वाले देश के रूप में वर्गीकृत किया गया है। इस देश का मुख्य स्थानीय व्यापारिक साझेदार दक्षिण अफ्रीका है। एस्वातीनी की मुद्रा, लीलांगिनी, दक्षिण अफ्रीका की मुद्रा रैंड के अनुसार आंकी जाती है। इसके प्रमुख ग़ैर-अफ़्रीकी व्यापारिक साझेदार संयुक्त राज्य अमेरिका एवं यूरोपीय संघ हैं। देश के रोज़गार का अधिकांश भाग कृषि एवं विनिर्माण के क्षेत्रों से आता है। एस्वातीनी दक्षिण अफ्रीकी विकास समुदाय, अफ्रीकी संघ तथा राष्ट्रमण्डल देशों का सदस्य है।
स्वाज़ी आबादी घोर स्वास्थ्य समस्याओं से जूझ रही है— एड्स और तपेदिक जैसी बीमारियाँ गंभीर चुनौतियाँ हैं। वर्ष 2013 के प्राक्कलन अनुसार एस्वातीनी में अनुमानित जीवन प्रत्याशा 50 साल है। एस्वातीनी की जनता काफी युवा है; आबादी की मध्यिका आयु 20.5 वर्ष है तथा जनसंख्या का 37.4 प्रतिशत 14 वर्ष या उससे काम आयु का है।
एस्वातीनी अपनी संस्कृति के लिए प्रसिद्ध है। अगस्त/सितम्बर में आयोजित उम्हलांगा समारोह, और दिसंबर/जनवरी में आयोजित इंक्वाला राजकीय संस्कार, राष्ट्र के सबसे महत्त्वपूर्ण समारोह हैं।
महान इण्डोनेशिया
महान इंडोनेशिया (इंडोनेशियाई: Indonesia Raya) इंडोनेशिया का राष्ट्रगान है। इसके निर्माता हैं संगीतकार वागे रुडॉल्फ़ सुप्रत्मन जिन्होंने इसे १९२४ में रचा था और राष्ट्रगान को सर्वप्रथम २८ अक्टूबर, १९२८ को बाताविया (अब जकार्ता) में आयोजित एक राष्ट्रीय युवा सम्मेलन में प्रस्तुत किया गया था। इस गान के बाद से इंडोनेशिया में राष्ट्रवादी आंदोलनों का उद्भव हुआ था।
इंडोनेशिया राया के पहले छंद को राष्ट्रगान के रूप में चुना गया जब इंडोनेशिया ने १७ अगस्त, १९४५ को अपनी स्वतंत्रता की घोषणा की।
राष्ट्रगान के बोल (इण्डोनेशियाई में)
Indonesia Raya
हिंदी अनुवाद
इंडोनेशिया, मेरी मूल भूमि, वह भूमि जहाँ मैंने अपना रक्तपात किया
ठीक वहीं, मैं खड़ा हूँ, अपनी मातृभूमि का सैनिक बनकर
आओ हम उद्घोषित करें, "एक इंडोनेशिया"
मेरी धरती अमर रहे, मेरा देश अमर रहे
मेरा देश, मेरे लोग, सब ने
इसकी आत्मा बनाई, इसका शरीर बनाया
महान इंडोनेशिया के लिए
महान इंडोनेशिया, स्वतंत्र और संप्रभु !
महान इंडोनेशिया, स्वतंत्र और संप्रभु!
इंडोनेशिया अमर रहे!
मेरी धरती, मेरा देश जिससे मुझे प्यार है
इंडोनेशिया अमर रहे !
वज़ीरपुर विधानसभा निर्वाचन क्षेत्र, दिल्ली
वज़ीरपुर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह चाँदनी चौक लोकसभा निर्वाचन क्षेत्र के अन्तर्गत आता है।
विधायक
2013 के रूप में, इस क्षेत्र के विधायक डॉ॰ महेंदर नागपाल हैं।
शहीद विजय सिंह पथिक स्पोर्ट्स कॉम्प्लेक्स
शहीद विजय सिंह पथिक स्पोर्ट्स कॉम्प्लेक्स या ग्रेटर नोएडा स्पोर्ट्स कॉम्प्लेक्स ग्राउंड, भारत के ग्रेटर नोएडा में एक क्रिकेट और एसोसिएशन फुटबॉल स्टेडियम है, और यह अफगानिस्तान की राष्ट्रीय क्रिकेट टीम का घरेलू मैदान है। 2017 में, भारतीय क्रिकेट कंट्रोल बोर्ड (बीसीसीआई) ने किसी भी निजी लीग के आयोजन के बाद मैच आयोजित करने की अपनी स्थिति खो दी, जिसकी अनुमति बीसीसीआई ने नहीं दी थी।
स्टेडियम का नाम विजय सिंह पथिक, एक भारतीय क्रांतिकारी के नाम पर रखा गया है, जिन्होंने ब्रिटिश शासन के खिलाफ लड़ाई लड़ी। स्टेडियम अंतर्राष्ट्रीय क्रिकेट परिषद (आईसीसी) द्वारा मीडिया और कॉरपोरेट बॉक्स, चिकित्सा सुविधाओं, व्यापारिक दुकानों, एक खाद्य न्यायालय, एक सूचना कियोस्क और कई अन्य लोगों से जुड़ी सुविधाओं के मानदंडों और विशिष्टताओं के अनुरूप है। दिसंबर 2016 में, आईसीसी ने पूर्ण सदस्य टीमों के बीच अंतर्राष्ट्रीय मैचों की मेजबानी के लिए मैदान को मंजूरी दी।
दृढ़ाश्व (अयोध्या के सूर्यवंशी राजा)
अयोध्या के सूर्यवंशी राजा।
एडोल्फ़ हिटलर
तत्कालीन हिटलर  (20 April 1889 – 30 April 1945) एक जर्मन शासक थे । वे "राष्ट्रीय समाजवादी जर्मन कामगार पार्टी" (NSDAP) के नेता थे। इस पार्टी को प्रायः "नाज़ी पार्टी" के नाम से जाना जाता है। सन् 1933 से सन् 1945 तक वह जर्मनी के शासक रहा। हिटलर को द्वितीय विश्वयुद्ध के लिये सर्वाधिक जिम्मेदार माना जाता है। द्वितीय विश्व युद्ध तब हुआ, जब उसके आदेश पर नात्सी सेना ने पोलैंड पर आक्रमण किया। फ्रांस और ब्रिटेन ने पोलैण्ड को सुरक्षा देने का वादा किया था और वादे के अनुसार उन दोनों ने नवा विक्रम के विरुद्ध युद्ध की घोषणा कर दी।
जीवनी
अडोल्फ हिटलर का जन्म आस्ट्रिया के वॉन नामक स्थान पर 20 अप्रैल 1889 को हुआ। उनकी प्रारंभिक शिक्षा लिंज नामक स्थान पर हुई। पिता की मृत्यु के पश्चात् 17 वर्ष की अवस्था में वे वियना चले गए। कला विद्यालय में प्रविष्ट होने में असफल होकर वे पोस्टकार्डों पर चित्र बनाकर अपना निर्वाह करने लगे। जब प्रथम विश्वयुद्ध प्रारंभ हुआ तो वे सेना में भर्ती हो गए और फ्राँस में कई लड़ाइयों में उन्होंने भाग लिया। 1918 ई॰ में युद्ध में घायल होने के कारण वे अस्पताल में रहे। जर्मनी की पराजय का उनको बहुत दु:ख हुआ।
1930-32 में जर्मनी में बेरोज़गारी बहुत बढ़ गई। संसद् में नाज़ी दल के सदस्यों की संख्या 230 हो गई। 1932 के चुनाव में हिटलर को राष्ट्रपति के चुनाव में सफलता नहीं मिली। जर्मनी की आर्थिक दशा बिगड़ती गई और विजयी देशों ने उसे सैनिक शक्ति बढ़ाने की अनुमति की। 1933 में चांसलर बनते ही हिटलर ने जर्मन संसद् को भंग कर दिया, कंम्युनिस्त दल को गैरकानूनी घोषित कर दिया और राष्ट्र को नाजी बनने के लिए ललकारा। हिटलर ने डॉ॰ जोज़ेफ गोयबल्स को अपना प्रचारमंत्री नियुक्त किया। नाज़ी दल के विरोधी व्यक्तियों को जेलखानों में डाल दिया गया। कार्यकारिणी और कानून बनाने की सारी शक्तियाँ हिटलर ने अपने हाथों में ले ली। 1934 में उन्होंने अपने को सर्वोच्च न्यायाधीश घोषित कर दिया। उसी वर्ष हिंडनबर्ग की मृत्यु के पश्चात् वे राष्ट्रपति भी बन बैठे। नाज़ी दल का आतंक जनजीवन के प्रत्येक क्षेत्र में छा गया। 1933 से 1938 तक लाखों यहूदियों की हत्या कर दी गई। नवयुवकों में राष्ट्रपति के आदेशों का पूर्ण रूप से पालन करने की भावना भर दी गई और जर्मन जाति का भाग्य सुधारने के लिए सारी शक्ति हिटलर ने अपने हाथ में ले ली।
हिटलर ने 1933 में राष्ट्रसंघ को छोड़ दिया और भावी युद्ध को ध्यान में रखकर जर्मनी की सैन्य शक्ति बढ़ाना प्रारंभ कर दिया। प्राय: सारी जर्मन जाति को सैनिक प्रशिक्षण दिया गया।
1934 में जर्मनी और पोलैंड के बीच एक-दूसरे पर आक्रमण न करने की संधि हुई। उसी वर्ष आस्ट्रिया के नाज़ी दल ने वहाँ के चांसलर डॉलफ़स का वध कर दिया। जर्मनीं की इस आक्रामक नीति से डरकर रूस, फ्रांस, चेकोस्लोवाकिया, इटली आदि देशों ने अपनी सुरक्षा के लिए पारस्परिक संधियाँ कीं।
उधर हिटलर ने ब्रिटेन के साथ संधि करके अपनी जलसेना ब्रिटेन की जलसेना का 35 प्रतिशत रखने का वचन दिया। इसका उद्देश्य भावी युद्ध में ब्रिटेन को तटस्थ रखना था किंतु 1935 में ब्रिटेन, फ्रांस और इटली ने हिटलर की शस्त्रीकरण नीति की निंदा की। अगले वर्ष हिटलर ने बर्साई की संधि को भंग करके अपनी सेनाएँ फ्रांस के पूर्व में राइन नदी के प्रदेश पर अधिकार करने के लिए भेज दीं। 1937 में जर्मनी ने इटली से संधि की और उसी वर्ष आस्ट्रिया पर अधिकार कर लिया। हिटलर ने फिर चेकोस्लोवाकिया के उन प्रदेशों को लेने की इच्छा की जिनके अधिकतर निवासी जर्मन थे। ब्रिटेन, फ्रांस और इटली ने हिटलर को संतुष्ट करने के लिए म्यूनिक के समझौते से चेकोस्लोवाकिया को इन प्रदेशों को हिटलर को देने के लिए विवश किया। 1939 में हिटलर ने चेकोस्लोवाकिया के शेष भाग पर भी अधिकार कर लिया। फिर हिटलर ने रूस से संधि करके पोलैड का पूर्वी भाग उसे दे दिया और पोलैंड के पश्चिमी भाग पर उसकी सेनाओं ने अधिकार कर लिया। ब्रिटेन ने पोलैंड की रक्षा के लिए अपनी सेनाएँ भेजीं। इस प्रकार द्वितीय विश्वयुद्ध प्रारंभ हुआ। फ्रांस की पराजय के पश्चात् हिटलर ने मुसोलिनी से संधि करके रूम सागर पर अपना आधिपत्य स्थापित करने का विचार किया। इसके पश्चात् जर्मनी ने रूस पर आक्रमण किया गया तो हिटलर की सामरिक स्थिति बिगड़ने लगी। हिटलर के सैनिक अधिकारी उनके विरुद्ध षड्यंत्र रचने लगे। जब रूसियों ने बर्लिन पर आक्रमण किया तो हिटलर ने 30 अप्रैल 1945, को आत्महत्या कर ली।